บีโอไอเผยยอดส่งเสริมการลงทุนเดือน ม.ค.เพิ่ม
บีโอไอเผยเดือน ม.ค. 53 ยอดขอรับส่งเสริมลงทุนเพิ่ม 46.68% ขณะที่ยอดส่งเสริมการลงทุนพุ่งถึง 126.63%
16 ก.พ. 2553

บีโอไอเผยเดือน ม.ค. 53 ยอดขอรับส่งเสริมลงทุนเพิ่ม 46.68% ขณะที่ยอดส่งเสริมการลงทุนพุ่งถึง 126.63%
สำนักงานคณะกรรมการส่งเสริมการลงทุน(บีโอไอ) รายงานว่า ในเดือนม.ค.53 มียอดขอรับการส่งเสริมการลงทุนทั้งสิ้น 94 โครงการ เพิ่มขึ้น 46.88% จากช่วงเดียวกันของปีก่อนที่มี 64 โครงการ คิดเป็นมูลค่าเงินลงทุน 5.64 หมื่นล้านบาท ส่งผลให้เกิดการจ้างงานรวม 21,746 คน
ส่วนยอดอนุมัติให้การส่งเสริมการลงทุนในเดือนม.ค.53 มีทั้งสิ้น 111 ราย เพิ่มขึ้นถึง 126.53% จากช่วงเดียวกันของปีก่อนที่มีเพียง 49 โครงการ คิดเป็นมูลค่าเงินลงทุน 36.3 หมื่นล้านบาท
สำหรับประเทศที่มียอดขอรับส่งเสริมการลงทุนสูงสุด คือ ญี่ปุ่น 33 ราย รองลงมาคือ ยุโรป, สิงคโปร์, ไต้หวัน, สหรัฐอเมริกา และฮ่องกง โดยประเภทโครงการที่ขอรับส่งเสริมการลงทุนมากที่สุด คือ ธุรกิจบริการ และสาธารณูปโภค 28 โครงการ รองลงมา คือ ธุรกิจด้านอิเล็กทรอนิกส์ และเครื่องใช้ไฟฟ้า 17 ราย และธุรกิจเกษตรกรรม-ผลผลิตจากการเกษตร และธุรกิจผลิตภัณฑ์โลหะ เครื่องจักรและอุปกรณ์ขนส่ง ประเภทละ 16 รายเท่ากัน
สำหรับมูลค่าการลงทุน พบว่า ธุรกิจประเภทบริการ และสาธารณูปโภคมีเงินลงทุนสูงสุด 3.9 หมื่นล้านบาท รองลงมาคือ ธุรกิจผลิตภัณฑ์โลหะ เครื่องจักร-อุปกรณ์ขนส่ง 5.6 หมื่นล้านบาท และธุรกิจเกษตรกรรม-ผลผลิตจากการเกษตร 4 หมื่นล้านบาท